КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**Коми Республикаса канму киын кутан му участокъяс серти да сэтшӧм му участокъяс серти, мыйяс вылӧ канму эмбурсӧ абу юклӧма, сервитут индӧм йылысь артмӧдчӧм серти дон индан пӧрадок йылысь**

Россия Федерацияса му кодекслӧн 39.25 статьяса 2 пунктлӧн 2 пунктув серти Коми Республикаса Веськӧдлан котыр шуис:

1. Вынсьӧдны Коми Республикаса канму киын кутан му участокъяс серти да сэтшӧм му участокъяс серти, мыйяс вылӧ канму эмбурсӧ абу юклӧма, сервитут индӧм йылысь артмӧдчӧм серти дон индан пӧрадок содтӧд серти.

2. Тайӧ шуӧмыс вынсялӧ сійӧс примитан лунсянь да паськалӧ 2015 вося рака тӧлысь 1 лунсянь артмӧм инӧда йитӧдъяс вылӧ.

Коми Республикалӧн Веськӧдлан котырса

Веськӧдлысьӧс вежысь К. Ромаданов

Сыктывкар

2015 вося косму тӧлысь 3 лун

153 №

ВЫНСЬӦДӦМА

Коми Республикаса Веськӧдлан котырлӧн

2015 во косму тӧлысь 3 лунся 153 №-а шуӧмӧн

(содтӧд)

Коми Республикаса канму киын кутан му участокъяс серти да сэтшӧм му участокъяс серти, мыйяс вылӧ канму эмбурсӧ абу юклӧма, сервитут индӧм йылысь артмӧдчӧм серти дон индан

**ПӦРАДОК**

1. Тайӧ Пӧрадокыс урчитӧ Коми Республикаса канму киын кутан му участокъяс серти да сэтшӧм му участокъяс серти, мыйяс вылӧ канму эмбурсӧ абу юклӧма, сервитут индӧм йылысь артмӧдчӧм серти дон индан пӧрадок (водзӧ лӧсялӧмӧн – дон ыджда, му участокъяс).

2. Дон ыджда артавсьӧ:

а) Коми Республикаса олӧмӧ пӧртысь власьт органӧн, коді збыльмӧдӧ Коми Республикаса канму киын кутан му участокъяс серти эмбуралысьлысь уджмогъяссӧ;

б) меставывса асвеськӧдлан органъясӧн, кодъяслӧн эм торъя уджмог веськӧдлыны Коми Республика мутасын сэтшӧм му участокъясӧн, мыйяс вылӧ канму эмбурсӧ абу юклӧма;

3. Сервитут индӧм йылысь артмӧдчӧм серти сервитутлӧн вына кадколастса быд воысь дон ыдждаыс артавсьӧ:

а) му вот ставкаӧн – торъя йӧзлы, канму да муниципальнӧй учреждениеяслы, канму власьт органъяслы да меставывса асвеськӧдлан органъяслы, казённӧй предприятиеяслы;

б) му участокысь кӧртымалан донӧн – коммерческӧй организацияяслы да асшӧр уджалысьяслы.

4. Сэк, кор сервитутсӧ индӧма му участоклӧн юкӧн серти, сервитут индӧм йылысь артмӧдчӧм серти доныс урчитсьӧ му участокса тайӧ юкӧнлӧн площадьлы лӧсялӧмӧн тайӧ Пӧрадок серти.